BSC-LT/ACAData huggingface dataset:
[ca] El següent Treball de Fi d'Estudis (TFE) explora la viabilitat de la producció de metanol verd mitjançant la valorització de diòxid de carboni (CO2) i l'ús de l'hidrogen verd com a matèries primeres. L'objectiu principal és analitzar de manera holística aquest procés com una solució sostenible per contribuir a la descarbonització de la indústria química, donant resposta a la necessitat de reduir les emissions de gasos d'efecte hivernacle. La metodologia seguida ha consistit en la revisió de l'estat actual de la indústria del metanol i de l'hidrogen verd, la caracterització de les reaccions catalítiques implicades i la simulació integral del procés utilitzant el programari ASPEN HYSYS, incloent la generació d'hidrogen mitjançant electròlisi. Els resultats obtinguts evidencien el potencial d'aquest procés ja que permet transformar CO2 capturat en un producte químic de valor afegit, contribuint així a l'economia circular i a la reducció d'emissions contaminants. L'avaluació ambiental realitzada destaca els avantatges d'aprofitar fonts d'energia renovables per alimentar el procés, reforçant el compromís amb la transició energètica. En conclusió, aquest projecte proporciona un punt de partida per a futurs estudis i pel desenvolupament de processos industrials sostenibles, mostrant el metanol verd com una alternativa viable per a la descarbonització de la indústria.

[en] The following Final Degree Project (TFE) explores the viability of green methanol production through the valorisation of carbon dioxide (CO2) and the use of green hydrogen as raw materials. The main objective is to holistically analyse this process as a sustainable solution to contribute to the decarbonisation of the chemical industry, responding to the need to reduce greenhouse gas emissions. The methodology followed has consisted of reviewing the current state of the methanol and green hydrogen industry, characterising the catalytic reactions involved and the comprehensive simulation of the process using the ASPEN HYSYS software, including the generation of hydrogen through electrolysis. The results obtained show the potential of this process since it allows the transformation of captured CO2 into a value-added chemical product, thus contributing to the circular economy and the reduction of polluting emissions. The environmental assessment carried out highlights the advantages of using renewable energy sources to power the process, reinforcing its commitment to the energy transition. In conclusion, this project provides a starting point for future studies and for the development of sustainable industrial processes, showing green methanol as a viable alternative for the decarbonisation of the industry.
[ca] Aquest treball examina la relació entre cinema i arquitectura, amb un enfocament particular en la domesticitat i la seva representació al cinema. A partir de l'anàlisi de textos fonamentals com Habitar de Juhani Pallasmaa, L'arquitectura del cinema de José Manuel García Roig i La casa: història d'una idea de Witold Rybczynski, s'explora com els espais domèstics al cinema van més enllà de ser mers escenaris, convertint-se en reflexos profunds de la psicologia i les emocions dels personatges. L'estudi se centra en l'obra de Wes Anderson, l'enfocament distintiu de la qual en el disseny d'interiors i espais domèstics utilitza l'arquitectura cinematogràfica no sols per a emmarcar l'acció, sinó també per a amplificar la narrativa i el desenvolupament emocional. A través de la seva construcció de mons domèstics, Anderson mostra com els espais de la llar poden convertir-se en personatges en si mateixos, proporcionant una narrativa visual rica que ressona amb les experiències humanes. En resum es busca ampliar la comprensió de la interacció entre cinema i arquitectura, demostrant com la representació de l'espai domèstic pot ser una eina fonamental per a l'exploració i expressió de la identitat, la memòria i les relacions interpersonals al cinema.

[en] This paper examines the relationship between film and architecture, with a particular focus on domesticity and its representation in cinema. Drawing on the analysis of fundamental texts such as Habitar by Juhani Pallasmaa, La arquitectura del cine by José Manuel García Roig, and La casa: historia de una idea by Witold Rybczynski, it explores how domestic spaces in cinema go beyond merely being backdrops, becoming profound reflections of characters' psychology and emotions. The study focuses on the work of Wes Anderson, whose distinctive approach to interior design and domestic spaces uses cinematic architecture not only to frame the action but also to amplify the narrative and emotional development. Through his construction of domestic worlds, Anderson shows how home spaces can become characters in their own right, providing a rich visual narrative that resonates with human experiences. In summary, this study seeks to broaden the understanding of the interaction between film and architecture, demonstrating how the representation of domestic space can be a fundamental tool for exploring and expressing identity, memory, and interpersonal relationships in cinema.
[ca] Hom presenta, justifica, i descriu l'experiència de servei, del conjunt de programes d'anàlisi de xarxes elèctriques en temps real incorporats als computadors del Centre de MAniobres de Marratxí de Gas i Electricitat de Mallorca, S.A. Aquest conjunt comprèn actualment: determinació de topologia, estimació d'estat, anàlisi de contingència, i repartiment de càrregues interactiu, en funcionament des de l'Octubre de 1978; curt circuits equilibrats, incorporat el juliol de 1979; i en curs d'incorporació, registre històric de potències i energies generades i consumides. Els programes es posen en funcionament segons uns cadència lògica, i utilitzen dades preses de la xarxa i resultats d'altres programes del conjunt que s'han executat abans.

[en] The presentation, justification, and description of the working experience is made of the set of real-time power system analysis programs incorporated in the computers of the Dispatching Center of Gas i Electricitat de Mallorca, S.A. At present this set consists of: topology determination, state estimation, contingency analysis, and interactive load-flow, which are in operation since October 1978, and balanced short-circuit analysis, introduced in July 1979. The incorporation of a historical recording program of generated and supplied powers and energies is now underway. The programs start working in accordance with a logical chain, and they use data gathered from the network as well as results from programs of the set that have been executed before.
[ca] El present treball versa sobre l'aplicació de BIM i d'eines de Construcció 4.0 a l'execució de projectes constructius. Presenta en primer lloc una explicació teòrica sobre els conceptes de "Entorn BIM" i de "Construcció 4.0", així com una descripció de la situació actual de la construcció a Espanya i a Catalunya. A aquesta part segueix el marc teòric, en el qual es llisten diferents models per a la implementació de BIM, els nivells de desenvolupament d'aquests models, tecnologies emprades per a la Construcció 4.0 i programari per a la gestió de projectes BIM. Després es proporcionen algunes idees per a la planificació i gestió de projectes BIM i es presenten els reptes de cara a la construcció basada en aquest entorn. La part pràctica de la memòria presenta un projecte que es troba en construcció, sobre el qual es realitza un model BIM a partir dels plànols, i aquest model s'utilitza per a trobar incoherències i conflictes entre disciplines i entre elements existents i construïts del projecte. Després s'analitzen els resultats d'aquest projecte, abans de llistar els avantatges i limitacions de la implementació de BIM en la construcció i presentar les conclusions del treball.

[en] This paper deals with the application of BIM and Construction 4.0 tools to the realisation of construction projects. It first presents a theoretical explanation of the concepts of "BIM Environment" and "Construction 4.0", as well as a description of the current situation of construction in Spain and Catalonia. This is followed by the theoretical framework, which lists different models for the implementation of BIM, the levels of development of these models, technologies used for Construction 4.0 and software for the management of BIM projects. Then, it provides some ideas for the planning and management of BIM projects and presents the challenges for construction based on this environment. The practical part of the paper presents a project that is currently under construction, for which a BIM model is made from the drawings, and this model is used to find inconsistencies and conflicts between disciplines and between existing and built elements of the project. The results of this project are then analysed, before listing the advantages and limitations of implementing BIM in construction and presenting the conclusions of the work.
[ca] Des de fa ja un temps, a l'Escola de Camins de la UPC, es realitza una pràctica de laboratori adre- çada als estudiants basada en el tractament de les aigües residuals. Amb l'objectiu d'adaptar-se a un món en constant canvi i a les diferents necessitats dels estudiants, es pren la decisió de crear una forma diferent d'executar aquesta pràctica, passant de ser presencial a poder ser realitzada en remot. En aquesta memòria s'aborda el procés de canvi necessari per a fer realitat aquesta transforma- ció, incloent l'avaluació dels requisits, el disseny i la construcció d'una plataforma basada en Arduino, així com l'estudi dels resultats i les conclusions extretes

[en] For some time now, at the School of Civil Engineering of the UPC, a laboratory lecture aimed at students has been conducted based on wastewater treatment. With the goal of adapting to a constantly changing world and the different needs of the students, the decision is made to create a different way of carrying out this practice, transitioning from being in-person to being able to be performed remotely. This report addresses the necessary process of change to make this transformation a reality, including the evaluation of requirements, the design and construction of an Arduino-based platform, as well as the study of results and the drawn conclusion
[ca] Català: En aquest projecte final de carrera es desenvolupa un programari per a l'estudi de propietats topològiques i dinàmiques de grafs. Aquest programari, a més de determinar propietats dels grafs com l'ordre, la mida, el diàmetre, la distància mitjana, el clustering, etc., permet fer simulacions dinàmiques per a l'estudi de passeigs aleatoris i coherència. El programa desenvolupat s'ha utilitzat per a l'estudi de dos problemes concrets: D'una banda, s'ha estudiat el comportament d'un conjunt d'agents movent-se en una xarxa sotmesos a regles simples amb l'objectiu de determinar com afecta la topologia de la xarxa a l'assoliment d'un comportament coherent. Resultats previs en xarxes clàssiques (graf complet, hipercub, cicles, etc.) mostren que una regla molt simple (canvia fins que trobis dos agents com tu) permet aconseguir la coherència global de tots els agents. En aquest treball s'han considerat xarxes petit món, invariants d'escala i fractals. D'altra banda, també s'ha tractat el problema del temps de primer pas (mean first passage time, MFPT) en el mateix tipus de xarxes, estudiant en particular les diferències entre xarxes fractals i no fractals. L'estudi d'aquestes propietats dinàmiques és important, ja que moltes xarxes reals (Internet, WWW, xarxes elèctriques, sistemes de transport, etc.) són dels tipus considerats i qüestions relacionades amb la coherència i el MFPT (com per exemple la sincronització) són bàsiques per a un funcionament eficient de la xarxa.

[en] English: In this final year project a software to study the topological and dynamic properties of graphs is developed. In addition to determine the properties of graphs such as order, diameter, average distance or clustering, this software enables dynamic simulations to study random walks and coherence. The program developed has been used to study two specific problems: Firstly, it has been studied the behaviour of a group of agents moving in a network and subjected to simple rules in order to determine how the topology of the network affects the achievement of a consistent behaviour. Previous results in ?classical? networks (complete graph, hypercube, cycles, etc.) show that with a simple rule (keep on changing until you find two agents like you) it can be achieved the overall coherence of all agents. In this paper, small-world, scale-free and fractal networks have been considered. On the other hand, it has also been addressed the problem of mean first passage time (MFPT) in the same type of networks, in particular examining the differences between fractal and non fractal networks. The study of these dynamic properties is important due to the fact that many real networks (Internet, WWW, transport systems, etc.) are part of the types considered in the project. Moreover, issues related to coherence and MFPT (e.g. synchronization) are essential for an efficient operation of the networks.
[ca] El projecte es du a terme al Grup de Comunicacions Òptiques (GCO), que és part del departament de Teoria del Senyal i les Comunicacions (TSC) de la Universitat Politècnica de Catalunya. La meta del projecte és l'estudi de l'arquitectura de xarxes òptica Lightness, així com la comparació d'aquesta amb altres estructures de connectivitat òptica dins de centres de dades. El projecte es pot dividir en tres grans blocs. El primer és l'estudi de tecnologies actuals d'intercomunicació utilitzades en centres de dades i veure com la implementació de arquitectures híbrides que combinen part elèctrica i part òptica pot aportar millores al marc actual. Una vegada les infraestructures s'hagin definit i entès clarament, el segon bloc consisteix en el disseny d'un simulador virtual amb l'objectiu de comparar la implementació de tres arquitectures de xarxes òptiques/híbrides. La forma de comparar els resultats és a través de l'anàlisi de la relació cost/rendiment donada una estructura concreta de centre de dades per l'específic servei de virtualització. El tercer bloc inclou l'estudi dels resultats obtinguts i la pertinent comparativa de les tres arquitectures triades.

[en] The project is carried out at the Optical Communications Group (GCO), which is part of the Signal Theory and Communication Department (TSC) in the Polytechnic University of Catalonia. The purpose of this project is to evaluate the Lightness optical network architecture comparing it against other intra-data center optical structure implementations. The project can be divided into three major blocks. The first one is to study the current network technologies used in data centers and to see how the implementation of hybrid optical switching technologies can bring improvements to the table. Once these infrastructures are well studied and understood, the second block of the project consists in designing a virtual simulator in order to compare three of the possible optical/hybrid network architecture implementations. The way in which we want to compare the results is to analyze the cost to performance ratio given a certain structure for a data center and the specific service of virtualization. Finally, the third block includes the analysis of the results and the comparison among the studied infrastructures.
[ca] En el següent treball es pretén fer un estudi topològic de peces mecanitzades per VAM analitzant i caracteritzant la seva superfície i comparant-les amb peces mecanitzades per tornejat convencional, és a dir, sense cap mena de vibració aplicada a la seva eina de tall. Per realitzar aquest procés s'han mecanitzat les peces, s'ha adquirit la informació necessària sobre la seva topografia, s'ha analitzat aquesta informació i s'han donat uns resultats i unes conclusions d'acord amb els paràmetres extrets que reflecteixen una topografia rugosa amb cràters que van variant les seves dimensions en funció de la combinació d'avenços i velocitats de tall que s'apliquin a la mecanització.

[en] The following work intends to carry out a topological study of parts machined by VAM, analyzing, and characterizing their surface and comparing them with parts machined by conventional turning, that is, without any type of vibration applied to its cutting tool. To carry out this process, the pieces have been machined, the necessary information about their topography has been acquired, this information has been analyzed and some results and conclusions have been given in accordance with the extracted parameters, which reflect a rough topography with craters that vary. its dimensions based on the combination of feeds and cutting speeds that are applied to the machining.
[ca] El planejament urbanístic conté les determinacions d'ordenació detallades amb solució a les quals han de confeccionar-se els projectes arquitectònics i construir-se els edificis. Aquests paràmetres són, en conseqüència, d'ús habitual en l'ofici de l'arquitectura i també bastant nombrosos. S'han entès de forma diversa oferint un panorama imprecís amb conseqüències poc favorables des del punt de vista de l'operativitat. En base als desenvolupaments reglamentaris d'algunes comunitats autònomes s'efectua una racionalització dels paràmetres fixant un contingut precís d'aquests.

[en] The building plan contains the details and the step-by-step legal system that architectural projects and buildings must strictly follow. Consequently, these parameters are of common use in the profession and are profuse. However those concepts lack precision and therefore have provoked negative operational consequences. We effect a rationalization of the parameters fixing a precise content for those concepts. We have based this work on the development of regulations made on some autonomous communities.
[ca] Objectius Per a validar la fiabilitat de l'instrument de refracció subjectiva automatitzada Glasspop (GP), hem comparat aquest mètode de refracció amb un examen subjectiu tradicional de retinoscòpia i examen subjectiu realitzat per un optometrista. Mètodes S'han seleccionat els pacients en consulta i se'ls ha realitzat les dues refraccions en la mateixa sessió. Posteriorment s'han analitzat els resultats de l'equivalent esfèric (M) i components de l'astigmatisme (J0 i J45) i comparat per a determinar si hi havia diferències significatives estadísticament i clínica entre els dos mètodes de refracció. Resultats L'equivalent esfèric obtingut entre els dos mètodes està molt correlacionat (r=0,964) tot i que s'observa una tendència a una hipermetropització amb el mètode del GP. A més, en els gràfics Bland-Altman s'observa una major diferència entre els mètodes en funció de la refracció del pacient, a major grau de miopia, menor fiabilitat. L'astigmatisme dóna una correlació mitjana tant en J0 (r=0,412) com en J45 (r=0,450) y una tendència a una sobrecorrecció amb el GP. Conclusions Encara falta millorar el sistema de refracció GP ja que les mesures obtingudes amb els dos resultats són estadísticament diferents entre si, tot i estar força correlacionades. El desenvolupament d'instruments d'aquest tipus pot facilitar la càrrega assistencial i agilitzar les revisions visuals, que en tot moment cal que siguin avalades per la tasca d'un professional de la visió.

[en] Objectives For de validation of the reliability of the automatized subjective refraction instrument Glasspop (GP), we have compared this refraction method with a traditional subjective exam of retinoscopy and subjective refraction carried out by an optometrist. Methods Patients have been selected on consultation and the two refractions have been performed in the same session. Subsequently, the results of spherical equivalent (M) and astigmatic components (J0 and J45) have been analyzed and compared in order to determine if there are statistically and clinically significant differences between the two methods. Results Spherical equivalent obtained between the two methods was strongly correlated (r=0,964) even though there was a clear trend to the hyperopisation with the GP method. In addition, in the Bland-Altman's graphics there was a certain difference between the methods in function of the patient's refraction, the greater myopia degree, the lower reliability. The astigmatism showed a medium correlation for both J0 (r=0,412) and J45 (r=450) and a trend to be overcorrected with the GP. Conclusions The GP system still requires some improvement, as the measures obtained with the two methods are statistically different, despite being quite correlated. The development of that kind of instruments can reduce the pressure on primary visual health and speed up visual exams, but they need to be supervised by an eye care professional.
[ca] Aquest treball de final de grau aborda l'anàlisi de la capacitat de pontatge en cordons de formigó impresos en 3D, explorant-ne el comportament en configuracions estructurals reticulades. Aquestes configuracions, formades per xarxes de cordons interconnectats, tenen com a objectiu maximitzar l'estabilitat i el rendiment mecànic, amb un enfocament particular en la seva aplicació en façanes ventilades per a edificis. El pontatge, entès com la impressió d'elements horitzontals suspesos sense suport directe, representa un repte tècnic que aquest estudi avalua en profunditat. Mitjançant assaigs pràctics, s'investiguen factors com el reforç amb malles, el diàmetre de les boquilles i la geometria dels cordons, evidenciant-ne la influència en la resistència, la precisió i la compactació del material. L'objectiu final és demostrar la viabilitat d'estructures impreses en 3D com a solucions constructives innovadores, identificant configuracions òptimes que compleixin amb els estàndards de qualitat i les exigències estructurals necessàries per a la seva implementació en la indústria de la construcció. Es demostra que és possible imprimir fins a un 150% del diàmetre de farciment sense suport, ajustant el gruix a la meitat del diàmetre de la boquilla. També es comprova que la geometria de la boquilla d'impressió afecta tant la forma del cordó de formigó com la seva compactació i resistència.

[en] This undergraduate thesis addresses the analysis of the bridging capacity in 3D-printed concrete filaments, exploring their behavior in reticulated structural configurations. These configurations, formed by networks of interconnected filaments, aim to maximize stability and mechanical performance, with a particular focus on their application in ventilated facades for buildings. Bridging, understood as the printing of horizontal elements suspended without direct support, represents a technical challenge that this study evaluates in depth. Through practical tests, factors such as mesh reinforcement, nozzle diameter, and filament geometry are investigated, demonstrating their influence on the material's strength, precision, and compaction. The ultimate goal is to demonstrate the feasibility of 3D-printed structures as innovative construction solutions, identifying optimal configurations that meet quality standards and structural requirements necessary for their implementation in the construction industry. It is shown that it is possible to print up to 150% of the infill diameter without support by adjusting the layer thickness to half the nozzle diameter. It is also verified that the geometry of the printing nozzle affects both the shape of the concrete filament and its compaction and strength.